**Richborough** er en engelsk bosetning nord for Sandwich på østkysten av grevskapet Kent i nærheten av den tidligere øya Isle of Thanet. Selv om det nå er lokalisert i en avstand fra havet, sto Richborough ved sørenden av Wantsumkanalen i forhistorisk tid og fram til tidlig middelalder. Kanalen ga en trygg sjørute fra kontinentet til utløpet av Themsen og skilte Isle of Thanet fra det engelske fastlandet.

Kanalen er i dag fylt opp av silt, men før det skjedde var Richborough en viktig naturlig havn og var landgangstedet for den romerske invasjonen av Britannia i år 43. Fram til oktober 2008 var det usikkert om keiser Claudius' invasjon faktisk gikk i land på dette stedet. To grøfter på stedet som har blitt datert til romersk tid har blitt tolket som forsvarsstrukturer, men en del arkeologer er tilhengere av teorien at landgangen skjedde i nærheten av dagens Chichester. Oppdagelsen i 2008 har bevist at dette var et forsvarsanlegg for et romersk brohode som beskyttet rundt 700 meter av kysten.

Richborough er et suffraganbiskopsete av Canterbury erkebispedømme, opprettet i 1995 for å skaffe en provinsiell episkopal besøkende (etter Ebbsfleet) for provinsen Canterbury.

Historie
--------

Levninger av den romerske festningen Rutupiæ på Richborough.
Romerne opprettet festningen Rutupiæ (også kalt for *Richborough Castle* eller *Richborough Roman Fort*) som etter hvert fikk en større sivil bosetning i umiddelbar nærhet. Etter at romerne trakk seg ut på begynnelsen av 400-tallet, ble stedet besatt av angelsaksisk religiøs bosetning etter at Augustin gikk land i nærheten av Ebbsfleet i år 597.

Levningene av festningen Rutupiæ er i dag oppretthold og administrert av English Heritage som holder historiske hendelser der i sommermånedene.

Richborough kraftstasjon
------------------------

Richborough kraftstasjon ble åpnet innenfor havnen i 1962 ved å brenne kull som brensel. I 1971 ble den omgjort til å gå på olje inntil den til sist ble omgjort på nytt til å brenne kontroversiell orimulsjon som brensel, basert på bitumen. I løpet av de siste årene som kraftstasjon ble en emulsjon som kom fra elven Orinoco i Venezuela lastet av her. Kraftstasjonen ble stengt i 1996, skjønt mye av anlegget forble på stedet inntil tre kjøletårn ble revet den 11. mars 2012.

Referanser
----------

1. ↑  «Dig uncovers Roman invasion coast», *BBC News* 2. oktober 2008
2. ↑  Keys, David: «Roman invasion beach found in Kent», Archaeologists unearth landing point of legions – only now it's two miles from the coast, *The Independent* 3. oktober 2008
3. ↑  Richborough Episcopal Area
4. ↑  «Explosions bringing down cooling towers», *BBC* 10. mars 2012
5. ↑  Hill, Ed: «End of an era for Thanet skyline as Richborough cooling towers to be demolished» Arkivert 10. juli 2015 hos Wayback Machine. *Kentnews* 7. mars 2012

Litteratur
----------

* Bushe-Fox, J. P. (1932): *Third report on the excavations of the Roman fort at Richborough, Kent*, Oxford: The University Press; London: The Society of Antiquaries, Reports of the Research Committee of the Society of Antiquaries of London 10, (BSA)
* Bushe-Fox, J. P. (1949): *Fourth report on the excavations of the Roman fort at Richborough, Kent*, Oxford: The University Press; London: The Society of Antiquaries, Reports of the Research Committee of the Society of Antiquaries of London 16, (BSA)
* Cunliffe, B. W. (1968): *Fifth report on the excavations of the Roman fort at Richborough, Kent*, Oxford: The University Press: for the Society of Antiquaries, Reports of the Research Committee of the Society of Antiquaries of London 23, (BSA)
* Johnston, D. E. (1977): *The Saxon Shore*, London: Council for British Archaeology, CBA Research Report 18
* Butler, Robert (1996): *Sandwich Haven and Richborough Port*, Sandwich Local History Society

Eksterne lenker
---------------

* (en) Richborough – kategori av bilder, video eller lyd på Commons Rediger på Wikidata
* Album Richborough Arkivert 17. juli 2011 hos Wayback Machine. stoa.org
* Richborough Roman Fort (Rutupiæ), nettsted hos English Heritage

|  |  |
| --- | --- |
| Oppslagsverk/autoritetsdata | Encyclopædia Britannica **·** Vision of Britain **·** GeoNames
 |